ବବି ମିଶ୍ର

ବବି ମିଶ୍ର ଜଣେ ଓଡ଼ିଆ କଥାଚିତ୍ର, ଦୂରଦର୍ଶନ ଏବଂ ଆଲବମ୍ ଗୀତ ଅଭିନେତା । ବବି ମିଶ୍ର ଓଡ଼ିଆ କଥାଚିତ୍ର ଜଗତରେ ହାସ୍ୟ ଅଭିନେତା, ସ‌ହ ଅଭିନେତା ଏବଂ ଖଳନାୟକ ଭାବରେ ଅଭିନୟ କରିଛନ୍ତି । ସେ ଓଡ଼ିଆ ଆଧୁନିକ ଆଲବମ୍‌ର ଅନେକ ଗୀତରେ ନୃତ୍ୟ କରିଥିଲେ । ୧୯୯୯ ମସିହାରେ ଜୟ ଶ୍ରୀରାମ ଚଳଚ୍ଚିତ୍ରରେ ସେ ପ୍ରଥମ କରି ଅଭିନୟ ଦୁନିଆରେ ପ୍ରବେଶ କରିଥିଲେ । ଏହାପରେ ସେ ଚଳଚ୍ଚିତ୍ର ସ‌ହ ଦୂରଦର୍ଶନର ଧାରାବାହିକରେ ମଧ୍ୟ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ

ଅଭିନୟ ଜୀବନ
ବବି ମିଶ୍ର ଓଡ଼ିଆ କଥାଚିତ୍ର ଜଗତରେ ୧୯୯୯ ମସିହାରେ ଜୟ ଶ୍ରୀରାମ ଚଳଚ୍ଚିତ୍ର ଜରିଆରେ ପ୍ରବେଶ କରିଥିଲେ । ଏହାପରେ ସେ ତୋ ପାଇଁ, ନାରୀ ଆଖିରେ ନିଆଁ, ଫେରିଆ ମୋ ସୁନା ଭଉଣୀ ଆଦି କଥାଚିତ୍ରରେ ଅଭିନୟ କରିଥିଲେ । ୨୦୦୭ ମସିହାରେ ମୁକ୍ତିଲାଭ କରିଥିବା ମୁଁ ତତେ ଲଭ୍ କରୁଚିରେ ସେ ଜଣେ ଖଳନାୟକ ଭାବରେ ଅଭିନୟ କରିଥିଲେ । ଏହାପରେ ତାଙ୍କର ଅଭିନୟ ଜୀବନର ମୋଡ଼ ବଦଳିଯାଇଥିଲା । ଧୀରେ ଧୀରେ ସେ ଅଧିକରୁ ଅଧିକ ଚଳଚ୍ଚିତ୍ରରେ ଖଳନାୟକ ଭାବରେ ଅଭିନୟ କରିଥିଲେ । ଅଭିମନ୍ୟୁ, ପ୍ରେମ ରୋଗୀ ଆଦି ଚଳଚ୍ଚିତ୍ରରେ ସେ ଖଳାନାୟକ ଭାବରେ ଅଭିନୟ କରିଥିଲେ । ଏଥିସ‌ହ ସେ ସ‌ହ-ଅଭିନେତା ଏବଂ ହାସ୍ୟ ଅଭିନେତା ଭାବରେ ମଧ୍ୟ ଅଭିନୟ କରିଥିଲେ ।

ବବି ମିଶ୍ର ଓଡ଼ିଆ କଥାଚିତ୍ର ସ‌ହ ଓଡ଼ିଆ ଆଧୁନିକ ଆଲବମ୍‌ରେ ଅନେକ ଗୀତରେ ମଧ୍ୟ ନୃତ୍ୟ କରିଥିଲେ । କାଉ ତୋ ବଉକୁ ନଉ, ସାହିତ୍ୟ ଦିଦି, ଆଜି ତୋର ବାହାଘର ପ୍ରିୟା ଆଦି ଅନେକ ଲୋକପ୍ରିୟ ଗୀତରେ ନୃତ୍ୟ କରିଥିଲେ । ବବିଙ୍କର ଅଭିନୀତ ଅନ୍ୟ ଏକ ଓଡ଼ିଆ ଆଲବମ୍ 'ଆହେ ଦୟାମୟ ବିଶ୍ୱ ବିହାରୀ' ତାଙ୍କୁ ବିବାଦଗ୍ରସ୍ତ କରାଇଦେଇଥିଲେ ।

କଥାଚିତ୍ର ଏବଂ ଆଲବମ୍ ବ୍ୟତୀତ ବବି ଓଡ଼ିଆ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଥିଲେ । ସାର୍ଥକ ଟିଭିରେ ପ୍ରସାରତି ଧାରାବାହିକ 'ଜୀବନ ସାଥୀ'ରେ ସେ ଜଣେ ଖଳନାୟକ ଭାବରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୧୯୯୯  ଜୟ ଶ୍ରୀରାମ  ପିଣ୍ଟୁ ମହାନ୍ତି  ପ୍ରଥମ ଓଡ଼ିଆ କଥାଚିତ୍ର ୨୦୦୩  ନାରୀ ଆଖିରେ ନିଆଁ   ୨୦୦୫  ତୋ ପାଇଁ    ୨୦୦୭  ଫେରିଆ ମୋ ସୁନା ଭଉଣୀ   ମୁଁ ତତେ ଲଭ୍ କରୁଚି   ଚକା ଚକା ଭଉଁରୀ  ଆଲୋକ   ରସିକ ନାଗର  କେସବ ପ୍ରଜାପତି   ଲାଲ ଟୁକୁ ଟୁକୁ ସାଧବ ବୋହୂ  ବଣ୍ଟି   ୨୦୦୮  ମତେ ତ ଲଭ୍ ହେଲାରେ  ରାଜା  ନନ୍ଦିନୀ ଆଇ ଲଭ୍ ୟୁ  ବବି   ୨୦୦୯  ପ୍ରେମରୋଗୀ  ରୁଦ୍ରାକ୍ଷ  ଶତ୍ରୁ ସଂହାର  ଅଜୟର ସାଙ୍ଗ  ଡ୍ରୀମ ଗାର୍ଲ   ଅଭିମନ୍ୟୁ  ଶଙ୍କର   ଅସୀମା   ୨୦୧୦  ଡନ୍  ରାଜୁ  ଆଖି ପଲକରେ ତୁ  ଡି.ଜି. ମିର୍ଧା  ତୋ ଆଖିରେ ମୁଁ  ଇନିସ୍‌ପେକ୍ଟର ଇନ୍ଦ୍ରଜିତ   ତୋତେ ଭଲ ପାଉଚି ବୋଲି  ରକି  ୨୦୧୧  ତୁ ମୋ ଗାର୍ଲଫ୍ରେଣ୍ଡ  ଚକ୍ରଧର   ୨୦୧୩  ତୁ ମୋ ସୁନା ତୁ ମୋ ହୀରା  ପ୍ରେମ କୁମାର ତ୍ରିପାଠୀ  ନାୟକ ସଲାମ ସିନେମା    ୨୦୧୪  ପୁଣି ଦେଖା ହେବ ଆର ଜନମରେ    ୨୦୧୬  ଦେଲେ ଧରା କଥା ସରେ    ୨୦୧୮  ହାପି ଲକି   ୨୦୧୮  ଦୀପୁ ଦ ଡ୍ୟାନ୍ସ ବୟ   ୨୦୧୮  ଯୋଉଠି ଥିଲେ ବି ତୁ ମୋର   ମୁ୍କ୍ତିଲାଭ ଅପେକ୍ଷାରେ ୨୦୧୮  ନାୟକର ନାଁ ଦେବଦାସ   ସୁଟିଂ ଚାଲିଛି 

ଅଭିନୀତ ଧାରାବାହିକ
 ଧାରାବାହିକ  ଚେନାଲ  ଭୂମିକା ଜୀବନ ସାଥୀ  ସାର୍ଥକ ଟିଭି  

ଆଧାର

ବାହାର ଆଧାର

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଲୋକ